Σίθωνες

Οι Σίθωνες ήταν θρακική φυλή που κατοικούσε κατά την αρχαιότητα στο δεύτερο πόδι της Χαλκιδικής. Γενάρχης τους θεωρείται ο Σίθων, υιός του Άρη ή του Ποσειδώνα και της Όπης, Σύμφωνα όμως με άλλη εκδοχή ήταν βασιλιάς των Οδομάντων της Μακεδονίας.Εγκυκλοπαίδεια Δομή, τομ. 26ος σ.638 Από αυτόν πήρε το όνομά της η Σιθωνίας Άκρα στη Χαλκιδική και από την κόρη του, Παλλήνη,Ιωάννης Τζέτζης (1110-1180), Εις Λυκόφρονα εδ.583 ονομάστηκε η ομώνυμη χερσόνησος.Γιάννης Λάμψας, Λεξικό του αρχαίου κόσμου ISBN 960-6669-35-1 Μεταξύ του Τορωναίου και του Σιγγιτικού κόλπου ήταν οι πόλεις Σερμύλη, Τορώνη, Γαληψός και Σιγγός.Ηρόδοτος, Ζ΄, 123 

Σύμφωνα με τα πορίσματα νεωτέρων ερευνών, υποστηρίζεται σήμερα ότι οι Σίθωνες υπήρξαν αρχικά ένα φρυγικό φύλο(βλ. τόμο ΜΑΚΕΔΟΝΙΑ «Εκδοτικής Αθηνών» σελ. 48-49),  το οποίο στην συνέχεια συγχωνεύθηκε με τους Θράκες (ίσως με ένα συγκεκριμένο θρακικό φύλο, τους Δέρρωνες), που είτε ήσαν εγκατεστημένοι ήδη στην περιοχή είτε εγκαταστάθηκαν αργότερα εκεί, πιθανότατα τον 8ο αιώνα π.Χ. Αυτός είναι και ο λόγος που οι Σίθωνες παλαιότερα αναφέρονταν ως θρακικό φύλο.
Παραπομπές

Κατηγορία:Αρχαίοι λαοί της Μακεδονίας
Κατηγορία:Ιστορία της Χαλκιδικής